Ses maande oue baba in Somerset-Wes ontvoerDie vermiste baba (Foto: SAPD Wes-Kaap) Die polisie in Somerset-Wes in die Wes-Kaap ondersoek ŉ saak van ontvoering ná ŉ ses maande oue baba op 5 Desember 2022 verdwyn het. “Volgens berigte het die babaoppasser die baba en ŉ sewejarige dogter saam met ŉ vrou gestuur wat sy pas ontmoet het, toe die vrou aangebied het om vir die kinders kos te koop,” sê kapt. Nowonga Sukwana, woordvoerder van die polisie. “Die vrou is daar weg met die twee kinders en het die babaoppasser agtergelaat. Sy het haar handsak by die babaoppasser gehou en aangevoer sy sal binnekort terugkeer. Sy het nooit teruggekom nie.” Die sewejarige meisie is later naby die babaoppasser se huis gevind, maar die baba het spoorloos verdwyn. Alle pogings sedert Desember 2022 om die baba op te spoor, was tevergeefs. Die polisie doen ŉ beroep op enigiemand met inligting om speurdersersant Asanda Hlana te kontak by 082 301 8910 of Crime Stop by 08600 10111. Identikit van die verdagte (Foto: SAPD Wes-Kaap)